**NÁRODNÁ RADA SLOVENSKEJ REPUBLIKY**

VI. volebné obdobie

**NÁVRH**

**Zákon**

z .....................,

**ktorým sa mení a dopĺňa zákon** **č. 351/2011 Z. z. o elektronických komunikáciách v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 351/2011 Z. z. o elektronických komunikáciách v znení zákona č. 547/2011 Z. z., zákona č. 241/2012 Z. z., zákona č. 352/2013 Z. z., zákona č. 402/2013 Z. z. a uznesenia Ústavného súdu Slovenskej republiky č. 128/2014 Z. z. sa mení a dopĺňa takto:

**1.** Za § 66 sa vkladá § 66a, ktorý znie:

„§ 66a

(1) Zakazuje sa umiestniť vysielacie telekomunikačné zariadenie podľa odseku 2 v bezpečnostnom pásme budov pre školstvo, na vzdelávanie a výskum,51a) ako aj nemocníc, zdravotníckych a sociálnych zariadení.51b)

(2) Bezpečnostným pásmom je priestor vymedzený vzdialenosťou od budovy podľa odseku 1 a to:

a) 500 m v prípadoch vysielacieho telekomunikačného zariadenia typu makro stanice s maximálnym vyžiareným kumulatívnym výkonom ERP väčším ako 50 W a vysielacieho telekomunikačného zariadenia v priamej viditeľnosti. Vysielacie telekomunikačné zariadenie v priamej viditeľnosti, okrem vysielacieho telekomunikačného zariadenia typu makro stanice s maximálnym vyžiareným kumulatívnym výkonom ERP väčším ako 50 W, môže byť umiestnené aj do bezpečnostného pásma podľa predchádzajúcej vety, ak vlastník tohto zariadenia doručí obci, v katastrálnom území ktorej sa zariadenie nachádza, znalecký posudok so záverom, že v budovách podľa odseku 1 hustota žiarivého toku S neprekračuje hodnotu 1000 mikroW/m2,

b) 100 m v  prípadoch vysielacieho telekomunikačného zariadenia typu mikro stanice s maximálnym vyžiareným kumulatívnym výkonom ERP menším ako 50 W, ale väčším alebo rovným 5 W,

c) 20 m v  prípadoch vysielacieho telekomunikačného zariadenia typu pico a nano stanice s maximálnym vyžiareným kumulatívnym výkonom ERP menším ako 5 W.

(3) Vlastník vysielacieho telekomunikačného zariadenia podľa predchádzajúcich odsekov je povinný vypracovať projekt diagramu žiarenia, ktorý bude obsahovať diagram žiarenia s uvedením kumulatívnych hodnôt vyžiareného výkonu všetkých nainštalovaných vysielacích telekomunikačných zariadení do jednotlivých azimutov žiarenia. Projekt podľa predchádzajúcej vety je vlastník vysielacieho telekomunikačného zariadenia povinný doručiť obci, v katastrálnom území ktorej sa zariadenie nachádza. Projekt diagramu žiarenia podľa tohto odseku je verejne prístupnou informáciou.51c)“.

Poznámky pod čiarou k odkazom 51a), 51b) a 51c) znejú:

„51a) § 43c ods. 1 písm. g) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

51b) § 43c ods. 1 písm. h) zákona č. 50/1976 Zb. v znení neskorších predpisov.

51c) Zákon č. 11/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.“.

**2.** § 73 ods. 1 písmeno c) znie :

„c)[§ 21 ods. 2](http://www.zakonypreludi.sk/zz/2011-351#f6998002#f6998002), [§ 28 ods. 1](http://www.zakonypreludi.sk/zz/2011-351#f6998071#f6998071), [§ 38 ods. 5 písm. a)](http://www.zakonypreludi.sk/zz/2011-351#f6998311#f6998311) a [c)](http://www.zakonypreludi.sk/zz/2011-351#f6998313#f6998313), [§ 40 ods. 1 až 3](http://www.zakonypreludi.sk/zz/2011-351#f6998328#f6998328), [§ 41](http://www.zakonypreludi.sk/zz/2011-351#f6998346#f6998346), [§ 42 ods. 4](http://www.zakonypreludi.sk/zz/2011-351#f6998375#f6998375), [§ 43 ods. 2](http://www.zakonypreludi.sk/zz/2011-351#f6998392#f6998392), [§ 44 ods. 4](http://www.zakonypreludi.sk/zz/2011-351#f6998451#f6998451) a [5](http://www.zakonypreludi.sk/zz/2011-351#f6997777#f6997777), [§ 48 ods. 1](http://www.zakonypreludi.sk/zz/2011-351#f6998491#f6998491), [4](http://www.zakonypreludi.sk/zz/2011-351#f6997767#f6997767) a [5](http://www.zakonypreludi.sk/zz/2011-351#f6997777#f6997777), [§ 50 ods. 9](http://www.zakonypreludi.sk/zz/2011-351#f6998527#f6998527), [§ 52 ods. 1](http://www.zakonypreludi.sk/zz/2011-351#f6998545#f6998545), [§ 54 ods. 3](http://www.zakonypreludi.sk/zz/2011-351#f6998567#f6998567) a [6](http://www.zakonypreludi.sk/zz/2011-351#f6997786#f6997786), [§ 56 ods. 5](http://www.zakonypreludi.sk/zz/2011-351#f6998590#f6998590), [§ 57 ods. 10 až 12](http://www.zakonypreludi.sk/zz/2011-351#f6998620#f6998620), [§ 58 ods. 5](http://www.zakonypreludi.sk/zz/2011-351#f6998631#f6998631) a [7](http://www.zakonypreludi.sk/zz/2011-351#f6998635#f6998635), [§ 59 ods. 1](http://www.zakonypreludi.sk/zz/2011-351#f6998648#f6998648) a [3](http://www.zakonypreludi.sk/zz/2011-351#f6998652#f6998652), [§ 63 ods. 5 až 7](http://www.zakonypreludi.sk/zz/2011-351#f6998685#f6998685) a [9](http://www.zakonypreludi.sk/zz/2011-351#f6998695#f6998695), [§ 64 ods. 3](http://www.zakonypreludi.sk/zz/2011-351#f6998702#f6998702), [5](http://www.zakonypreludi.sk/zz/2011-351#f6998704#f6998704), [6](http://www.zakonypreludi.sk/zz/2011-351#f6998705#f6998705) a [8](http://www.zakonypreludi.sk/zz/2011-351#f6998711#f6998711), § 66a ods. 1, 2 a 3, § 78 ods. 19 alebo ustanovení osobitného predpisu,[57)](http://www.zakonypreludi.sk/zz/2011-351#f6999054#f6999054) pokutu do výšky 300 000 eur,“.

**3.** § 78 sa dopĺňa odsekom 19, ktorý znie:

„(19) Vlastník vysielacieho telekomunikačného zariadenia je povinný dať jeho doterajšie umiestnenie do súladu s § 66a v lehote do 31. decembra 2016.“.

**Čl. II**

Tento zákon nadobúda účinnosť 1. mája 2015.